
	Seletuskiri

	Narva Linnavolikogu määruse eelnõu

	“Narva linnas korraldatud jäätmeveo rakendamise kord” juurde
	 

	 

	Sissejuhatus

 


Käesoleva määrusega kehtestatakse Narva linnas korraldatud jäätmeveo rakendamise kord (edaspidi kord). Kord võetakse vastu lihthäälteenamusega.
Korra eesmärgiks on kindlaks määrata:

1) jäätmeliigid, millele kohaldatakse korraldatud jäätmevedu;

2) korraldatud jäätmeveo veopiirkonnad;

3) korraldatud jäätmeveoga hõlmatud olmejäätmete kogumise ja vedamise tingimused, sealhulgas vedamise sagedus ja aeg; 

4) korraldatud jäätmeveoga hõlmatud olmejäätmete vedamise ainuõiguse andmiseks avaliku konkursi korraldaja ja vedaja valiku tingimused;

5) ainuõigust omava vedaja ja Narva linna vahel korraldatud jäätmeveo lepingu sõlmimise kord ning jäätmekäitluslepingute sõlmimise kord;

6) jäätmevaldaja korraldatud jäätmeveoga mitteliitunuks lugemise kord; 

7) jäätmeveo teenustasu piirmäärad ja teenustasu piirmäärade muutmise kord; 

8) jäätmeveo teenustasu  suurendamise kord; 

9) ainuõigust omavalt vedajalt olmejäätmete vedamise ainuõiguse ennetähtaegse äravõtmise kord.

Kehtiva korraldatud jäätmeveo rakendamise korda ei ole. 

Korra eelnõu on esitatud kinnitamiseks Narva Linnavolikogule, kuna Jäätmeseaduse § 66 lg 4 kohaselt, jäätmeliigid, millele kohaldatakse korraldatud jäätmevedu, veopiirkonnad, vedamise sagedus ja aeg ning jäätmeveo teenustasu piirmäär ja jäätmeveo teenustasu suuruse määramise kord kehtestatakse valla või linna volikogu määrusega.

Eelnõu sisu

Eelnõu koosneb 13 paragrahvist:

§1. Üldsätted

§2. Mõisted

§3. Jäätmeliigid, millele kohaldatakse korraldatud jäätmevedu

§4. Veopiirkonnad

§5. Korraldatud jäätmeveoga hõlmatud olmejäätmete vedamise ainuõiguse andmiseks avaliku konkursi korraldaja ja vedaja valiku tingimused

§6. Lepingute sõlmimise kord

§7. Jäätmevaldaja korraldatud jäätmeveoga mitteliitunuks lugemine

§8. Olmejäätmete kogumine ja vedamine

§9. Jäätmeveo teenustasu piirmäärad

§10. Jäätmeveo teenustasu piirmäärade muutmise kord

§11. Teenustasu suurendamise kord

§12. Ainuõiguse ennetähtaegse äravõtmise kord

§13. Määruse jõustumine

Eelnõule on lisatud 5 lisa:

· segaolmejäätmete jäätmeveo teenustasu piirmäärad – lisa 1;

· veopiirkondade loetelu ja nende piiride kirjeldus – lisa 2;

· standardsed konteinerid ja nende tühjendamise sagedus – lisa 3;

· jäätmevaldaja taotluse tema tähtajaliseks ja erandkorras korraldatud jäätmeveoga mitteliitunuks lugemiseks vorm – lisa 4;

· jäätmevaldaja kirjaliku selgituse oma jäätmete käitlemise kohta vorm – lisa 5.

Eelnõu projekt on läbinud eelarutelu Narva Linnavolikogu Õigus-, tarbijakaitse- ja korrakaitse komisjonis ning Linnamajanduskomisjonis, kus ei olnud esitatud ettepanekuid ja parandusi. Eelnõu oli avaldatud koduleheküljel www.narva.ee. Narva linna elanikelt eelnõu täiendusi ega parandusi ei olnud. 

Segaolmejäätmete jäätmeveo teenustasu piirmäärad (eelnõu lisa 1) on saadud järgmisel viisil ja järgmiste dokumentide alusel:

1. AS-iRagn-Sells (http://www.ragnsells.ee/index.php?county_id=12&page=83&group_id=34&service_id=29), OÜ-u Adelan Prügiveod, AS-i Heakorrastus, OÜ-u Ekovir alates 01.01.2008 a kehtivad olmejäätmete kogumise ja veo hinnad;

2. Eesti Jäätmekäitlejate Liidu, Tallinna Keskkonnaameti  ning SWECO Eesti AS projekti („Teenustasu piirhinna kujundamine”, 2006) andmed jäätmeveo teenustasu komponentide kohta;

3. OÜ Narva Jäätmekäitluskeskus poolt esitatud segaolmejäätmete vastuvõtu hind;

4. Narva linna elanike arv majade lõikes Narva Linnavalitsuse Elanikkonna registreerimise büroo esitatud andmetel seisuga 01.2007 (Narva Linnavalitsuse Elanikkonna registreerimise büroo 29.05.2007.a. kiri nr 241);

5. Eesti Jäätmekäitlejate Liidu soovitav tühjenduse sagedus (http://www.ejkl.ee/content/files/Tuhjendus.htm);

6. Jäätmete vastuvõtmise korra muutmine alates 01.01.2008. a. - AS Uikala Prügila kiri 30.11.2007.a. nr 49.

Segaolmejäätmetele teenustasu piirmäära arvutamise viis. Keskmise hinna arvutamine kehtivate hindade alusel:

	Konteineri maht, m3


	Keskmine hind, segaolmejäätmed, kr koos km

	0,24
	83,49

	0,36
	106,69

	0,6
	134,31

	0,8
	162,04

	1,5
	342,52

	2,5
	460,25

	4,5
	755,79

	 
	 

	suurjäätmed jäätmed, m3
	447,80


Uikala Prügila AS ja OÜ Narva Jäätmekäitluskeskus segaolmejäätmete vastuvõtu hinna võrdlemine:

	 
	Uikala Prügila AS (http://www.uikalaprugila.ee/hinnakiri.htm)
	OÜ Narva Jäätmekäitluskeskus

	Vastuvõtu hind, kr/t km-ga
	776,2
	1510,4

	Hinnasuhe 
	1510,4/776,2
	1,94


Teenustasu arvutamine OÜ Narva Jäätmekäitluskeskus hinna tõusu võrra lähtudes sellest, et prügilaga seotud kulud (käitlemine, saastetasu, käibemaks) moodustavad vähemalt 50% teenustasu hinnast:

	Konteineri maht, m3


	Arvutatud teenustasu OÜ Narva Jäätmekäitluskeskus hinna tõusu võrra 

	0,24
	122,73

	0,36
	156,83

	0,6
	197,44

	0,8
	238,20

	1,5
	503,50

	2,5
	676,57

	4,5
	1111,01

	suurjäätmed jäätmed, m3
	658,27


Teenustasu piirmäära arvutamiseks võeti arvutatud teenustasu (OÜ Narva Jäätmekäitluskeskuse esitatud vastuvõtu hinna alusel) ning lisati 15% arvutatud teenustasust. 15% sisaldab otsekulude (tööjõud, kütus) suurenemist:

	Konteineri maht,m3
	2008.a  teenustasu piirmäär, segaolmejäätmed,

kr koos km

	0,24
	141,14

	0,36
	180,36

	0,6
	227,05

	0,8
	273,93

	1,5
	579,03

	2,5
	778,05

	4,5
	1277,66

	suurjäätmed jäätmed, m3
	757,01


Paber- ja kartongijäätmetele teenustasu piirmäära arvutamise viis. Keskmise hinna arvutamine kehtivate hindade alusel:

	Konteineri maht, m3
	 

Keskmine hind, paber, 

kr koos km



	0,6
	64,7

	0,8
	66,5

	2,5
	136,7

	4,5
	234,5


Teenustasu piirmäära arvutamiseks võeti arvutatud keskmine hind ning lisati 15% keskmisest hinnast teenustasu piirmäära arvutamiseks.

Sortimata segaolmejäätmete vastuvõtu hind (konteineripõhie arvutus) vastavalt AS-i Uikala Prügila jäätmete vastuvõtmise korra muutmist alates 01.01.2008. a.. Sortimata segaolmejäätmed võetakse kümnekordse saastetasuga, mis tähendab, et praegused prügilaga seotud kulud suurendavad 2,4 korda(prügilaga seotud kulud moodustavad 50%)  Arvutuseks võeti 50% (prügilaga seotud kulud) kehtivatest keskmisest hindadest ja korrutati 2,4 ning lisati ülejäänud 50%. Saastetasumäär jäätmete kõrvaldamisel on 133 krooni alates 1 jaanuarist 2008.a. Keskkonnatasude seaduse §21 alusel:

	Konteineri maht,m3
	Sortimata segaolmejäätmete vastuvõtu hind AS Uikala Prügila saastetasu tõusu võrra

	0,24
	147,78

	0,36
	188,84

	0,6
	237,73

	0,8
	286,81

	1,5
	606,26

	2,5
	814,64

	4,5
	1337,75


Korraldatud jäätmeveo piirkonnad (eelnõu lisa 2) on moodustatud lähtudes Jäätmeseaduse muutmise seaduse (RT I 2007, 19, 94) §44 lõikest 3 ning Narva linna elanike arvust majade lõikes (seletuskirja lisa 6) jagati Narva linn kolmeks veopiirkonnaks.
Standardsed konteinerid ja nende tühjendamise sagedus (eelnõu lisa 3) on määratletud  järgmisel viisil:

· standardseks konteineriks võeti enam kasutatavad konteinerid Narva linnas vastavalt ülalmainitud veofirmade andmetele;

· tühjendamise sageduse aluseks võeti Eesti Jäätmekäitlejate Liidu soovitav tühjenduse sagedus.

Eelnõu jõustumine

Tulenevalt KOKS §23 lg 1 jõustuvad volikogu määrused kolmandal päeval pärast nende avalikustamist, kui õigusaktis eneses ei ole sätestatud hilisemat jõustumise tähtaega. Määruse eelnõu võib jõustuda seadusega sätestatud korras, s.o. kolmandal päeval pärast selle avalikustamist, kuna linna elanikel oli võimalus tutvustada määrusega interneti kaudu. 

Viidatud õigusaktid
Kohaliku omavalitsuse korralduse seadus 

https://www.riigiteataja.ee/ert/act.jsp?id=12849896 
 

Jäätmeseadus

https://www.riigiteataja.ee/ert/act.jsp?id=12894710
Jäätmeseaduse muutmise seadus

https://www.riigiteataja.ee/ert/act.jsp?id=12795899
Vabariigi Valitsuse 25. septembri 2001. a määrus nr 303 “Eri- või ainuõiguse andmiseks avaliku konkursi korraldamise kord”

https://www.riigiteataja.ee/ert/act.jsp?id=1008212
Keskkonnatasude seadus

https://www.riigiteataja.ee/ert/act.jsp?id=12852070
Keskkonnaministri 16. jaanuari 2007. a määrus nr 4 „Olmejäätmete sortimise kord ning sorditud jäätmete liigitamise alused”

https://www.riigiteataja.ee/ert/act.jsp?replstring=33&dyn=12894710&id=12779785
Eelnõu kooskõlastamine

Eelnõu kooskõlastatakse Narva Linnavalitsuse protokollilise otsuse tegemise kaudu järgmiste isikutega:

	Nimi
	Amet

	Sofja Homjakova
	Abilinnapea

	Pjotr Näkk
	Linnakantselei jurist-nõunik

	Arkadi Nikolajev
	Narva Linnavalitsuse Linnavara- ja Majandusameti Kommunaalmajandusosakonna direktori ülesannetes


Eelnõu vastuvõtmise menetlemisel tehakse ettepanek kooskõlastada see järgmiste Narva Linnavolikogu komisjonide poolt:

· linnamajanduskomisjon, 

· õigus-, tarbijakaitse- ja korrakaitsekomisjon.
Arkadi Nikolajev

Narva Linnavalitsuse Linnavara- ja majandusameti

Kommunaalmajandusosakonna juhataja

direktori ülesannetes

Arina Koroljova, tel. 3599195

arina.koroljova@narva.ee 

Deniss Matvejev, te. 5245720

deniss.matvejev@narva.ee
